Държавен вестник, бр. 16, 2013 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  16
извършва отглеждане на подраста до склопя-
ване на младото насаждение чрез прилагане 
на дейностите, посочени в чл. 32, ал. 3.
Раздел II
Попълване и ограждане на горските култури
Чл. 34. (1) Попълване на горските култури 
се извършва за възстановяване на загиналите 
през вегетационния период засадени фиданки.
(2) На попълване подлежат:
1. всички горски култури до 3-годишна 
възраст и културите до 5-годишна възраст, 
посочени в чл. 32, ал. 2, т. 2, с установено 
при есенната инвентаризация прихващане 
между 25 и 80 %; 
2. култури с прихващане над 80 %, в които 
са загинали на петна не по-малко от 5 % от 
броя на първоначално засадените фиданки 
или засети гнезда (копки и др.) на дка;
3. семепроизводствени градини, клонови 
колекции, опитни и географски култури, 
дендрариуми, рекултивации на нарушени 
територии, култури в защитени територии и 
зони, на нелесопригодни площи и промишлено 
замърсени земи, както и култури с гъстота на 
засаждане под 1500 бр./ха до 3-годишна възраст 
и независимо от процента на прихващане.
(3) Залесените тополови култури с култи-
вари, независимо от процента на прихващане, 
се попълват до 2-годишна възраст.
(4) Попълването се извършва след приключ-
ване на есенната инвентаризация на културите 
въз основа на технологична схема през:
1. есенно-зимния сезон след приключване 
на вегетацията на фиданките и при наличие 
на благоприятни условия за засаждане;
2. пролетта на следващата година преди 
започване на вегетацията.
(5) За попълване се използват фиданки 
от същия или друг характерен дървесен или 
храстов вид за съответния тип месторастене, 
като след преценка на лицата по чл. 8 по-
пълването може да се извърши със или без 
обработка на почвата.
(6) Не се допуска попълване в равномерно 
изредени тополови култури с фиданки, които 
не съответстват на преобладаващата средна 
височина на културата.
(7) Размерът на попълването се определя 
за всеки залесителен обект като редуцирана 
площ от общо залесената площ. 
(8) Културите с прихващане под 25 % под-
лежат на презалесяване, като се отписват от 
книгата (приложение № 2) и се записват отново 
в нея след извършването му. Презалесяването 
се извършва въз основа на протокол, изготвен 
от комисиите и лицата по чл. 36, ал. 3, и по 
нов технологичен план, съобразен с конкрет-
ното състояние на културата. 
(9) Култури над 3- и 5-годишна възраст 
(над 1600 м н.в.), в които поради природни 
бедствия, промишлени аварии, суша, болести и 
каламитети до склопяването им (до 6-годишна 
възраст за бързорастящи видове) са загинали 
повече от 75 % от засадените фиданки и не са 
естествено възобновени, се отписват от книгата 
(приложение № 2). Отписването се извършва 
въз основа на протокол, изготвен от комиси-
ите и лицата по чл. 36, ал. 3 с участието на 
представител на ЛЗС, и ако не са настъпили 
необратими увреждания на месторастенето, 
се презалесяват. 
Чл. 35. (1) Новосъздадени горски култу-
ри, за които има опасност от увреждане при 
движението на хора, превозни средства и от 
паша, се ограждат.
(2) Видът и размерът на оградата се оп-
ределят от лицата по чл. 8 в технологичния 
план за залесяване (приложение № 1).
Г л а в а  о с м а
ИНВЕНТАРИЗАЦИЯ НА ГОРСКИТЕ 
КУЛТУРИ
Раздел І
Цели и методи за инвентаризация на създа­
дените горски култури
Чл. 36. (1) Инвентаризацията на създадените 
горски култури се провежда за установяване на:
1. действителната залесена площ;
2. състоянието на културата;
3. процента на прихващане на фиданките 
по дървесни видове;
4. състава на културата;
5. необходимостта от попълване, презале-
сяване или отглеждане.
(2) Инвентаризацията е задължителна и се 
провежда ежегодно през м. октомври, като 
обхваща:
1. всички създадени култури с възраст до 
3 г.;
2. залесените култури с възраст до 5 г., 
които са разположени над 1600 м надморска 
височина, семепроизводствените градини, 
опитните и географските култури, дендра-
риумите, културите в защитени територии и 
зони, за рекултивация на нарушени терито-
рии, културите на нелесопригодни площи и 
в промишлено замърсените зони.
(3) Инвентаризацията на горските култури 
се извършва от:
1. комисия, назначена със заповед на 
директора на ДГС/ДЛС или упълномощено 
от него лице – за създадени горски култури 
върху територии, управлявани и стопанисвани 
от ДГС/ДЛС;
2. комисия, назначена от ръководителя на 
общинската горска структура по чл. 181, ал. 1, 
т. 1 ЗГ или упълномощено от него лице – за 
създадени горски култури върху територии, 
управлявани и стопанисвани от общината;
3. комисия, назначена от ръководителя на 
горското сдружение по чл. 183, ал. 1 ЗГ или 
упълномощено от него лице – за създадени 
горски култури, стопанисвани и управлявани 
от сдружението;